ᱯᱟᱪᱮ ᱠᱟᱢᱮᱝ ᱦᱚᱱᱚᱛ
ᱯᱟᱪᱮ ᱠᱟᱢᱮᱝ ᱦᱚᱱᱚᱛ ᱫᱚ ᱠᱚᱧᱮ - ᱥᱟᱢᱟᱝ ᱥᱤᱧᱚᱛ ᱨᱮᱭᱟᱜ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱭᱟᱜ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱫᱚ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮᱭᱟᱜ ᱘.᱘᱖% ᱦᱤᱥ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱯᱟᱪᱮ ᱠᱟᱢᱮᱝ ᱦᱚᱱᱚᱛ ᱧᱩᱛᱩᱢ ᱫᱚ ᱦᱚᱱᱚᱛ ᱛᱟᱞᱟ ᱛᱮ ᱟᱹᱛᱩ ᱥᱮᱱ ᱟᱠᱟᱱ ᱵᱨᱚᱦᱢᱚᱯᱩᱛᱨᱚ ᱨᱮᱭᱟᱜ ᱦᱩᱰᱤᱧ ᱱᱟᱹᱭ ᱠᱟᱢᱮᱝ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱫᱚ ᱵᱚᱢᱰᱤᱞᱟ ᱠᱟᱱᱟ ᱾ ᱦᱚᱱᱚᱛ ᱨᱮᱱ ᱢᱩᱞ ᱟᱹᱫᱤᱵᱟᱹᱥᱤ ᱠᱚᱫᱚ ᱠᱚ ᱦᱩᱭᱩᱜ ᱠᱟᱱᱟ ᱢᱚᱱᱯᱟ, ᱢᱤᱡᱤ, ᱚᱠᱟ, ᱥᱮᱨᱰᱩᱠᱯᱟ ᱟᱨ ᱵᱩᱜᱩᱱ ᱮᱢᱟᱱ ᱡᱟᱹᱛᱤ ᱠᱚ ᱢᱮᱱᱟᱜ ᱠᱚᱣᱟ ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱟᱜᱟᱢ ᱠᱷᱚᱱ ᱵᱟᱰᱟᱭᱚᱜ ᱧᱟᱢᱚᱜ ᱠᱟᱱᱟ, ᱵᱟᱝᱢᱟ ᱠᱟᱢᱮᱝ ᱦᱚᱱᱚᱛ ᱨᱮᱭᱟᱜ ᱦᱟᱥᱟ ᱦᱟᱹᱴᱤᱧ ᱫᱚ ᱢᱤᱡᱤ ᱟᱨ ᱟᱠᱟ ᱡᱟᱹᱛᱤ ᱟᱹᱜᱽᱣᱟᱹᱱ ᱠᱚ ᱠᱚ ᱥᱟᱥᱚᱱᱮᱫ ᱛᱟᱦᱮᱱᱟ ᱾ ᱜᱮᱞ ᱥᱟᱭ ᱟᱱᱟᱜ ᱥᱮᱨᱢᱟ ᱟᱨ ᱜᱮ-ᱵᱟᱨ ᱥᱟᱭ ᱟᱱᱟᱜ ᱥᱮᱨᱢᱟ ᱨᱮ ᱵᱮᱱᱟᱣ ᱟᱠᱟᱱ ᱵᱷᱟᱞᱩᱠ ᱯᱩᱝ ᱜᱟᱲ ᱟᱨ ᱮᱭᱟᱭ ᱥᱟᱭ ᱥᱮᱨᱢᱟ ᱨᱮ ᱵᱮᱱᱟᱣ ᱟᱠᱟᱱ ᱫᱳᱨᱟᱝ ᱜᱟᱲ ᱮᱢᱟᱱ ᱠᱚ ᱜᱮ ᱱᱚᱣᱟ ᱨᱮᱭᱟᱜ ᱯᱨᱚᱢᱟᱱ ᱫᱚ ᱾
ᱥᱤᱧᱚᱛ ᱯᱷᱩᱨᱜᱟᱹᱞ ᱦᱟᱢᱮᱴ ᱡᱚᱝ ᱛᱟᱭᱚᱢ ᱥᱮᱞᱟ ᱥᱟᱵᱽ ᱮᱡᱮᱱᱥᱤ ᱫᱚ ᱠᱟᱢᱮᱝ ᱰᱤᱵᱷᱤᱡᱚᱱ ᱠᱚ ᱧᱩᱛᱩᱢ ᱟᱫᱟ ᱾ ᱑᱙᱕᱔ ᱥᱮᱨᱢᱟ ᱨᱮ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱵᱚᱢᱰᱤᱞ ᱨᱮ ᱠᱚ ᱯᱷᱮᱨᱟᱣ ᱠᱮᱫᱟ ᱾ ᱛᱟᱭᱚᱢ ᱚᱠᱛᱮ ᱨᱮᱱᱟᱜ ᱠᱟᱢᱮᱝ ᱯᱷᱚᱨᱮᱱᱴᱤᱭᱟᱨ ᱰᱤᱵᱷᱤᱡᱚᱱ ᱨᱮᱭᱟᱜ ᱧᱩᱛᱩᱢ ᱫᱚ ᱠᱟᱢᱮᱝ ᱦᱚᱱᱚᱛ ᱠᱚ ᱫᱚᱦᱚ ᱠᱮᱫᱟ ᱾ ᱑᱙᱘᱐ ᱥᱮᱨᱢᱟ ᱨᱮᱭᱥᱜ ᱑ ᱡᱩᱱ ᱨᱮ ᱱᱚᱣᱟ ᱠᱟᱢᱮᱝ ᱦᱚᱱᱚᱛ ᱵᱮᱜᱟᱨ ᱠᱟᱛᱮ ᱥᱟᱢᱟᱝ ᱟᱨ ᱯᱟᱪᱷᱮ ᱠᱟᱢᱮᱝ ᱧᱩᱛᱩᱢᱟᱱ ᱵᱟᱨᱭᱟ ᱦᱚᱱᱚᱛ ᱠᱚ ᱛᱮᱭᱟᱨ ᱠᱮᱫᱟ ᱾[᱒] ᱯᱟᱪᱮ ᱠᱟᱢᱮᱝ ᱦᱚᱱᱚᱛ ᱠᱷᱚᱱ ᱟᱫᱚᱢ ᱦᱤᱥ ᱜᱮᱫ ᱵᱮᱜᱟᱨ ᱠᱟᱛᱮ ᱑᱙᱘᱔ ᱥᱮᱨᱢᱟ ᱨᱮᱭᱟᱜ ᱖ ᱚᱠᱴᱚᱵᱚᱨ ᱢᱟᱹᱦᱤᱛ ᱦᱤᱞᱚᱜ ᱨᱮ ᱴᱟᱣᱟᱝ ᱦᱚᱱᱚᱛ ᱧᱩᱛᱩᱢ ᱟᱱ ᱱᱟᱣᱟ ᱦᱚᱱᱚᱛ ᱛᱮᱭᱟᱨ ᱦᱩᱭ ᱞᱮᱱᱟ ᱾[᱒]
ᱠᱟᱹᱣᱰᱤ ᱟᱹᱨᱤ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱱᱚᱣᱟ ᱯᱟᱪᱮ ᱠᱟᱢᱮᱝ ᱦᱚᱱᱚᱛ ᱨᱮᱱ ᱟᱹᱰᱤ ᱟᱭᱢᱟ ᱱᱮ- ᱦᱚᱲ ᱠᱚ ᱜᱮ ᱟᱠᱚᱣᱟᱜ ᱫᱤᱢᱟᱹᱱ ᱫᱤᱱ ᱡᱤᱭᱚᱱ ᱫᱚ ᱵᱩᱨᱩ ᱡᱟᱭᱜᱟ ᱨᱮ ᱡᱩᱢ ᱪᱟᱥ ᱟᱵᱟᱫᱽ ᱠᱟᱛᱮ ᱠᱷᱟᱱᱰᱟᱣᱮᱫ ᱠᱟᱱᱟ ᱾ ᱠᱤᱪᱨᱤᱡ ᱠᱷᱟᱹᱱᱰᱣᱟᱹᱜ ᱛᱤᱧ ᱟᱨ ᱟᱫᱚᱢ ᱦᱩᱰᱤᱧ ᱦᱩᱰᱤᱧ ᱵᱤᱨᱤᱛ ᱠᱟᱹᱢᱤ ᱠᱚ ᱛᱮ ᱟᱠᱚᱣᱟᱜ ᱫᱤᱱᱟᱹᱢ ᱫᱤᱱ ᱡᱤᱭᱚᱱ ᱠᱚ ᱠᱷᱟᱱᱰᱟᱣᱮᱫ ᱠᱟᱱᱟ ᱾
ᱚᱛᱱᱚᱛ ᱩᱱᱩᱨᱩᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱯᱟᱪᱮ ᱠᱟᱢᱮᱝ ᱦᱚᱱᱚᱛ ᱫᱚ ᱞᱮᱠᱷᱟ ᱜᱩᱴ ᱗,᱔᱔᱒ ᱪᱟᱹᱣᱠᱟᱹ ᱠᱤᱞᱚᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾[᱓] ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱠᱚᱧᱮ ᱱᱟᱠᱷᱟ ᱨᱮ ᱢᱮᱱᱟᱜᱼᱟ ᱛᱤᱵᱵᱚᱛ ᱫᱤᱥᱚᱢ, ᱯᱟᱪᱮ ᱱᱟᱠᱷᱟ ᱨᱮ ᱢᱮᱱᱟᱜᱼᱟ ᱵᱷᱩᱴᱟᱱ ᱫᱤᱥᱚᱢ, ᱠᱚᱧᱮ ᱯᱟᱪᱮ ᱱᱟᱠᱷᱟ ᱨᱮ ᱢᱮᱱᱟᱜᱼᱟ ᱴᱟᱣᱟᱝ ᱦᱚᱱᱚᱛ ᱟᱨ ᱥᱟᱢᱟᱝ ᱱᱟᱠᱷᱟ ᱨᱮ ᱢᱮᱱᱟᱜᱼᱟ ᱥᱟᱢᱟᱝ ᱠᱟᱢᱮᱝ ᱦᱚᱱᱚᱛ ᱟᱨ ᱮᱛᱚᱢ ᱱᱟᱠᱷᱟ ᱨᱮ ᱢᱮᱱᱟᱜᱼᱟ ᱟᱥᱟᱢ ᱯᱚᱱᱚᱛ ᱨᱮᱱᱟᱜ᱐ᱟ ᱥᱚᱱᱤᱛᱯᱩᱨ ᱦᱚᱱᱚᱛ ᱟᱨ ᱩᱫᱟᱹᱞᱜᱩᱲᱤ ᱦᱚᱱᱚᱛ ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ ᱑.᱐ ᱑.᱑ ᱑.᱒ "District Census 2011". Census2011.co.in. Retrieved 2014-01-07.
- ↑ ᱒.᱐ ᱒.᱑ Law, Gwillim (25 ᱥᱮᱯᱴᱮᱢᱵᱚᱨ 2011). "Districts of India". Statoids. Retrieved 2014-01-07.
- ↑ Srivastava, Dayawanti et al. (ed.) (2010). "States and Union Territories: Arunachal Pradesh: Government". India 2010: A Reference Annual (54th ed.). New Delhi, India: Additional Director General, Publications Division, Ministry of Information and Broadcasting (India), Government of India. p. 1113. ISBN 978-81-230-1617-7.
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn